hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Közös bankfiókot nyitnak a bankok | FinTechZone
írta NÉMETH MONIKA | 2022. 09. 23. | Nemzetközi digitális bankolás, Összes hír
bankfiók | banki digitalizáció | banking hub
Új ügyfélszolgálati modellel, közös ügyfélszolgálati pontok kialakításával kísérletezik a Posta és öt nagybank az Egyesült Királyságban. Az első sikerek után jövőre országosan is kiterjesztik a közös használatú bankfiókokat.
Az ügyfélszolgálati pontok, bankfiókok működtetése rendkívül költséges a bankok számára. A szektor digitalizációja, a digitális bankolás térhódítása és a hatékonysági törekvések okán az Egyesült Királyságban évekkel ezelőtt megindult a bankfiókok bezárása. Mára aggasztó méreteket öltött a bankfiók bezárási hullám; míg az elmúlt 5 évben havonta átlagosan 50 fiókot zártak be a szolgáltatók, ez a szám idén augusztus végére már 200-ra emelkedett. Például ez év augusztusában csak a Barclays újabb 18, előző hónapban pedig a LLoyds, 66 bankfiók megszüntetését jelentette be.
A személyes ügyfélszolgálati pontok megszüntetése különösen a vidéki, falusi környezetre összpontosul, holott leginkább itt lenne szükség a személyes jelenlétre. Nemcsak a készpénzhez való hozzáférés, vagy a pénzügyi tranzakciók bonyolítása miatt nélkülözhetetlenek a bankok. A kisvárosokban, falvakban, számos kisvállalkozás (pl. kisboltok, fodrászok) a napi bevételét készpénzben fizeti be a bankfiókokban a munkanap végén.
Erősődő trend az ATM-k számának csökkentése is
A bankfiók bezárásokon túl az ATM-ek számát is csökkentenék a bankok annak érdekében, hogy a készpénz biztosításával, kezelésével járó költségeiket mérsékeljék. Írországban az AIB júliusban bejelentette, hogy a 170 bankfiókjából 70-ben megszünteti az ATM berendezést, ám a fogyasztók felháborodása miatt elállt tervétől.
Szigorú intézkedésekre figyelmeztet a szabályozó
A személyes ügyfélszolgálati lehetőségek csökkenése, a készpénzhez való hozzáférés nehezítése egyre gyorsuló tendencia az Egyesült Királyságban. Ennek láttán a pénzügyi és a fogyasztóvédelmi szabályozó júniusban bejelentette,
szigorú szabályokat tervez bevezetni a bankfiókok bezárásával kapcsolatosan, tekintve, hogy ez a helyi közösségek életére jelentős negatív hatással lehet.
Közös infrastruktúra-használat, bankfüggetlen ügyfélkiszolgálás lehet a megoldás?
Nem csoda, hogy kiemelt piaci és szabályozói figyelmet kapott az angol Posta és öt, az Egyesült Királyságban meghatározó méretű bank kezdeményezése, melynek célja, hogy feltárják a “bankfüggetlen” ügyfélszolgálati pontok működtetésében rejlő lehetőségeket.
A pilot elsődleges célja a költségmegtakarítási lehetőségek feltárása és elemzése, a lakossági fogadtatás tesztelése.
A szolgáltatók közös kampányokat indítottak, elemezték a lakossági véleményeket, igényeket, a felhasználói szokások változását, közben együttesen kialakították a közös bankfiók működésének gyakorlatát.
A közös bankfiók minden hétköznap nyitva van, betétek elhelyezésére alkalamas, ingyen használható ATM áll rendelkezésre és naponta más-más bank képviselője segíti a helyi lakosokat és kisvállalkozásokat pénzügyeik intézésében.
A pilot megítélése az elmúlt egy évben olyannyira kedvező volt mind fogyasztói, mind a működtető szolgáltatók oldaláról, hogy a pilot országos kiterjesztése mellett döntöttek a partnerek. A következő fázisban 13 új helyszínen nyitnak majd közös bankfiókokat, mellyel összesen 25-re nő majd az ú.n. banking hub-ok száma 2023-ban.
A fiókokhoz jellemzően a Posta adja a helyiséget, melyet átalakítanak, hogy megfeleljen a szigorú banki szabályoknak. Hogy hol nyíljon a következő “banking hub”, azt több szempont elemzését követően döntik el a partnerek. Fontos szempont az adott közösség készpénz igénye, pl. a kisboltok, szolgáltatók súlya.
A szabályozó számára alapvető fontosságú annak megvizsgálása is, hogy a készpénzhez való hozzáférés megfelelő-e, hiszen alig néhány hónappal korábban kényszerült az angol kormányzat törvényt alkotni a készpénzhasználat védelme érdekében.
A pilot kezdeti eredményei láttán a bankszektor számára megcsillant a remény, hogy költséghatékonyan is lehet biztosítani a személyes ügyfélkiszolgálást – és nem is csak a leginkább rászorultak részére – , így a szabályozói szigor elkerülhető lehet. A szabályozó is optimista az első tapasztalatok után; úgy látszik, a modell lehet egy működő kompromisszum a felek részéről.
“Bárhol és bármikor hozzá lehessen férni a készpénzhez.” Mostantól törvényben védik a készpénzt a britek | 2022.05.25.
A készpénzhez való “bárhol és bármikor” hozzáférés biztosítása, a készpénz kezelését biztosító fizetési infrastruktúra hosszútávú fenntartása, a megtévesztésen alapuló csalások szigorú büntetése és a kártalanítás szerepel az Egyesült Királyság új pénzügyi szabályozói rendszerének középpontjában.
[BBC, Finextra] | Címlapfotó: stock.adobe.com – licenc: FinTech Group
← Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön Ők készítik a digitális euró prototípusait →
A Magyar Telekomnál szabályozással, majd “smart” projektekkel foglakozott. A pénzügyi szektorban végmenő digitális transzformáció kísértetiesen hasonlít a telko iparág átalakulására, így korábbi tapasztalatait most a digi pénzügyek világában hasznosítja. Ha ma lenne óvodás, akkor a PSD2 lenne belevarrva a takarójába. A #regtech trendeket és megoldásokat is vizsgálja a szabályozói kihívások mellett. #banktech #regtechguru
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.